
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 78 

30 Μαρτίου 2005 


ΠΕΡΙΕΧΟΜΕΝΑ 


ΣΥΜΒΑΣΕΙΣ 

Διαχείριση των τίτλων του Ελληνικού Δημοσίου με Λο¬ 
γιστική Μορφή (Άυλοι Τίτλοι), από την Τράπεζα της 

Ελλάδος. 1 

Ανάθεση από το Ελληνικό Δημόσιο στην Τράπεζα της 
Ελλάδος της διαχείρισηςτωνεντόκωνγραμματίων, 

σε φυσική μορφή. 2 

Περί συναλλαγών του Δημοσίου με την Τράπεζα της 
Ελλάδος για την αγοραπωλησία συναλλάγματος 
και ξένων τραπεζογραμματίων, τη διενέργεια δια¬ 
συνοριακών συναλλαγών σε ευρώ και των συνα¬ 
φών προς αυτά σχέσεων. 3 


ΣΥΜΒΑΣΕΙΣ 

( 1 ) 

Διαχείριση των τίτλων του Ελληνικού Δημοσίου με Λογι¬ 
στική Μορφή (Άυλοι Τίτλοι), από την Τράπεζα της Ελ¬ 
λάδος. 

Στην Αθήνα σήμερα, 18.3.2005 μεταξύ του Ελληνικού 
Δημοσίου που εκπροσωπείται στην προκειμένη περίπτω¬ 
ση απά τον Υφυπουργό Οικονομίας και Οικονομικών Πέ¬ 
τρο Δούκα και της Ανώνυμης Εταιρείας με έδρα την Αθή¬ 
να και την επωνυμία «Τράπεζα της Ελλάδος», που εκπρο¬ 
σωπείται απά τον Διοικητή της Νικόλαο Γκαργκάνα, 
έχοντας υπόψη: 

1) Τις διατάξεις των άρθρων 5 έως και 12 του Ν.2198/ 
1994 (ΦΕΚ43Α/22.3.1994). 

2) Τις διατάξεις του άρθρου τρίτου του Ν. 2275/1994 
(ΦΕΚ238Α/29.12.1994). 

3) Τον Κανονισμό Λειτουργίας του Συστήματος Παρα¬ 
κολούθησης Συναλλαγών επί Τίτλων με Λογιστική Μορ¬ 
φή, που εγκρίθηκε με την υπ’αριθμ. 314Α/30.5.1995 Πρά¬ 
ξη Διοικητή της Τραπέζης της Ελλάδος, άπως έχει συ¬ 
μπληρωθεί και ισχύει μέχρι και σήμερα. 

Συμφωνήθηκαν και συνομολογήθηκαν τα ακόλουθα: 

Άρθρο 1 

Η Τράπεζα της Ελλάδος, σύμφωνα με το άρθρο 5 του 
Ν. 2198/1994 (ΦΕΚ43Α/22.3.1994), όπως τροποποιήθηκε 


και συμπληρώθηκε μετά άρθρο 15του Ν. 2469/1997 (ΦΕΚ 
38Α/14.3.1997), είναι διαχειριστής των τίτλων του Ελληνι¬ 
κού Δημοσίου που εκδίδονται κάθε φορά με λογιστική 
μορφή (Άυλοι Τίτλοι), στα πλαίσια λειτουργίας του «Συ¬ 
στήματος Παρακολούθησης Συναλλαγών επί Τίτλων με 
Λογιστική Μορφή» (για συντομία: «το Σύστημα») σύμφω¬ 
να και με τα οριζάμενα στον Κανονισμό Λειτουργίας του. 

Άρθρο 2 

Με το προϊόν των εκδιδομένων κάθε φορά τίτλων με Λο¬ 
γιστική Μορφή, η Τράπεζα της Ελλάδος θα πιστώνει τον 
λογαριασμά του Ελληνικού Δημοσίου Κ. Α. 200'' Ε.Δ.- Συ¬ 
γκέντρωση Εισπράξεων και Πληρωμών". 

Η εξάφληση των τίτλων αυτών κατά τη λήξη τους καθώς 
και η καταβολή των τόκων θα ενεργείται με χρέωση του 
λογαριασμού Δημοσίου Κ. Α. 200 " Ε.Δ. Συγκέντρωση Ει¬ 
σπράξεων και Πληρωμών". 

Τις λογιστικές εγγραφές που αναφέρονται στην κίνηση 
του λογαριασμού του Ελληνικού Δημοσίου Κ. Α. 200 "Ε.Δ. 
Συγκέντρωση Εισπράξεων και Πληρωμών" η Τράπεζα της 
Ελλάδος θα αναγγέλλει αυθημεράν στις Διευθύνσεις του 
Γενικού Λογιστηρίου του Κράτους 20η Προϋπολογισμού, 
23η Δημοσίου Χρέους (Τμήματα Α' Β’ και Δ') και 24η Λο¬ 
γαριασμών του Δημοσίου. 

Άρθρο 3 

Η Τ ράπεζατης Ελλάδος εισπράττει κατά την έκδοση τίτ- 
λωντου Ελληνικού Δημοσίου, αμοιβή διαχείρισης η οποία 
υπολογίζεται επί της ονομαστικής τους αξίας ως εξής: 

α) για την έκδοση εντόκων γραμματίων ίση με 0,075% 
(μηδέν κόμμα μηδέν εβδομήντα πέντε τοις εκατό) ετη- 
σίως, 

β) για την έκδοση ομολόγων σε Ευρώ ή με ρήτρα ξένου 
νομίσματος και για τίτλους διάρκειας μέχρι και 10 ετών 
ίση με 0,075% (μηδέν κόμμα μηδέν εβδομήντα πέντε τοις 
εκατό) ετησίως, 

γ) για την έκδοση ομολόγων σε Ευρώ ή με ρήτρα ξένου 
νομίσματος και για τίτλους διάρκειας άνω των 10 ετών ίση 
με 0,09% (μηδέν κάμμα μηδέν εννέα τοις εκατό). 

Άρθρο 4 

Η Τράπεζα της Ελλάδος αναλαμβάνει την υποχρέωση 
να καταβάλει στους φορείς που συμμετέχουν στο «Σύ¬ 
στημα», προμήθειες διάθεσης σύμφωνα με την εκάστοτε 
σχετική απόφαση του Υπουργού Οικονομίας & Οικονομι- 

κών, υπολογιζόμενη επί της ονομαστικής αξίας των δια- 
τεθέντων τίτλων. 

Κατά την εξόφληση των εντόκων γραμματίων, των ομο¬ 
λόγων και των τοκομεριδίων αυτών δεν καταβάλλεται 
προμήθεια εξόφλησής τους. 

Τις παραπάνω προμήθειες των άρθρων 3 και 4 η Τράπε- 
ζα της Ελλάδος θα εισπράττει αυθημερόν δηλαδή κατά 
την ημερομηνία έκδοσης των τίτλων με χρέωση του λο¬ 
γαριασμού του Ελληνικού Δημοσίου Κ. Α. 209000 «Οφει- 
λόμενες Προμήθειες Εντόκων και Ομολόγωντου Δημοσί¬ 
ου», που τηρείται σ’ αυτήν, αναγγέλλοντας τις σχετικές 
χρεώσεις στην αρμόδια Διεύθυνση 23η Δημοσίου Χρέ¬ 
ους. 

Το συνολικό ποσό των προμηθειών αυτών η Τράπεζα 
της Ελλάδος θα μεταφέρει κάθε εξάμηνο σε χρέωση του 
λογαριασμού 200 «Ε.Δ. Συγκέντρωση Εισπράξεων και 
Πληρωμών». 

Τις σχετικές χρεώσεις του λογαριασμού ΚΑ 200 «Ε. Δ. 
Συγκέντρωση Εισπράξεων και Πληρωμών», η Τράπεζα 
της Ελλάδος θα αναγγέλλει αυθημερόν στις Διευθύνσεις 
τσυ Γενικού Αογιστηρίουτου Κράτους (20η Προϋπολογι¬ 
σμού, 23η Δημοσίου Χρέους και 24η Λογαριασμών του 
Δημοσίου). 

Άρθρο 5 

Δεν καταβάλλεται στους εξουσιοδοτημένους φορείς 
προμήθεια διάθεσης για τις παρακάτω κατηγορίες: 

α) Γιατη διάθεση τίτλων που αφορούν το ίδιο Χαρτοφυ¬ 
λάκιο των Χρηματοπιστωτικών Ιδρυμάτων, των Χρηματι¬ 
στηριακών Εταιρειών καιτωνΧρηματιστώνπου είναι μέλη 
τσυ Χρηματιστηρίου Αξιών Αθηνών. 

β) Για τη διάθεση τίτλων που αποτελούν Χαρτοφυλάκιο 
των Νομικών Προσώπων Δημοσίου Δικαίου (ΝΠΔΔ), των 
Ασφαλιστικών Οργανισμών και των Νομικών προσώπων 
Ιδιωτικού Δικαίου (ΝΠΙΔ) που ελέγχονται απά το Δημάσιο. 

γ) Για τη διάθεση τίτλων που αποτελούν Χαρτοφυλάκιο 
των Πιστωτικών και Χρηματοδοτικών Οργανισμών. 

δ) Γ ια τη διάθεση, κατά την έκδοση, τίτλων του Ελληνι¬ 
κού Δημοσίου με συμφωνία επαναγοράς (ΡΕΡ08). 

Άρθρο 6 

Η Τράπεζατης Ελλάδος ως διαχειριστήςτωντίτλωντου 
Ελληνικού Δημοσίου με λογιστική μορφή θα παρέχει στη 
Δ/νση Δημοσίσυ Χρέους κάθε πληροφορία σχετική με τα 
στοιχεία και τη λειτουργία της πρωτογενούς αγοράς τίτ¬ 
λων Δημοσίου. 

Άρθρο 7 

Η παρούσα σύμβαση ισχύει απά 1.1.2005 και για ένα 
έτος και ανανεώνεται σιωπηρά κάθε φορά για ίση χρσνική 
περίοδσ, εφόσον κατά το χράνο της λήξης της κανένα 
από τα συμβαλλόμενα μέρη δεν ζητήσει τηντροποποίηση 
αυτής. Στην περίπτωση αυτή θα καταρτισθεί νέα σύμβα¬ 
ση. 

Η παρούσα σύμβαση συντάχθηκε σε δύο (2) πρωτότυ¬ 
πα, τα οποία υπέγραψαν τα συμβαλλόμενα μέρη και πή¬ 
ραν από ένα πρωτότυπο. 

Η παρούσα σύμβαση να δημοσιευθεί στην Εφημερίδα 
της Κυβερνήσεως. 

Γ ια το Ελληνικό Δη μόσιο Γ ια την Τ ράπεζα της Ελλάδος 

Ο ΥΦΥΠΟΥΡΓΟΣ ΟΙΚΟΝΟΜΙΑΣ Ο Διοικητής της 
& ΟΙΚΟΝΟΜΙΚΩΝ 

ΠΕΤΡΟΣΔΟΥΚΑΣ ΝΙΚΟΛΑΟΣ ΓΚΑΡΓΚΑΝΑΣ 


(2) 

Ανάθεση από το Ελληνικό Δημόσιο στην Τ ράπεζα της Ελ¬ 
λάδος της διαχείρισης των εντάκων γραμματίων, σε 
φυσική μορφή. 

Στην Αθήνα σήμερα στις 18.3.2005 σύμφωνα με τα άρ¬ 
θρα 7 και 8 του Ν. Δ. 3745/1957, της παρ. 4 του άρθρου 4 
του Ν. 1266/1982 και του άρθρου τρίτου του Ν. 
2275/1994, που αφορούν την ανάθεση της διαχείρισης 
των εντόκων γραμματίων στην Τράπεζα της Ελλάδος με 
σύμβαση μεταξύ του Ελληνικού Δημοσίου και της Τράπε¬ 
ζας της Ελλάδος, το Ελληνικό Δημόσιο, που εκπροσωπεί¬ 
ται στην προκειμένη περίπτωση από τον Υφυπουργό Οι¬ 
κονομίας και Οικονομικών Πέτρο Δούκα και η Ανώνυμη 
Εταιρεία με έδρα την Αθήνα και την επωνυμία «Τράπεζα 
της Ελλάδος», που εκπροσωπείται από τον Διοικητή της 
Νικόλαο Γκαργκάνα, συμφώνησαν και συνομολόγησαν 
τα ακόλουθα: 

Άρθρο 1 

1. Το Ελληνικό Δημόσιο αναθέτει και η Τράπεζα της Ελ¬ 
λάδος αποδέχεται τη διαχείριση των εντόκων γραμμα¬ 
τίων σε φυσική μορφή που εκδίδει το Ελληνικό Δημόσιο, 
δηλαδή την παραλαβή, τη διάθεση, την ανανέωση, την 
εξάφληση κατά τη λήξη τους και την εκτέλεση κάθε σχε¬ 
τικής με τη διαχείριση των εντάκων γραμματίων σε φυσι¬ 
κή μορφή, εργασίας. 

2. Η Τράπεζα της Ελλάδος διαθέτει έντοκα γραμμάτια 
σε φυσική μορφή σε Τράπεζες, λοιπά πιστωτικά ιδρύμα¬ 
τα, νομικά πρόσωπα δημοσίου δικαίου, ασφαλιστικά τα¬ 
μεία, δημάσιες επιχειρήσεις, φυσικά πρόσωπα και νομικά 
πράσωπα ιδιωτικού δικαίου και τους χρηματιστές - μέλη 
του Χρηματιστηρίου Αξιών Αθηνών. 

Άρθρο 2 

1. Η παράδοση των εντόκων γραμματίων σε φυσική 
μορφή απότο Ελληνικό Δημόσιο στην Τράπεζα της Ελλά¬ 
δος, μετά την υπογραφή τους από τον Υπουργό Οικονο¬ 
μίας & Οικονομικών ή τον ειδικά εξουσιοδοτημένο υπάλ¬ 
ληλο του Γενικού Λογιστηρίου του Κράτους, θα ενεργεί- 
ται βάσει πρωτοκάλλου, που θα υπογράφουν οι αρμόδιες 
υπηρεσίες του Γ ενικού Λογιστηρίου του Κράτους και της 
Τράπεζας της Ελλάδος. 

2. Ειδικότερα, τα έντοκα γραμμάτια σε φυσική μορφή 
του Δημάσιου Τομέα θα υπογράφονται κατά τη διάθεσή 
τους και από αρμόδιο υπάλληλο της Τράπεζας της Ελλά¬ 
δος, ο οποίος θα σημειώνει επί των γραμματίων την ημε¬ 
ρομηνία έκδοσης και την αντίστοιχη ημερομηνία λήξης 
τους. Αν δεν υπάρχει αντίστοιχη χρονολογία κατά το μή¬ 
να της λήξης των εντάκων γραμματίων, σημειώνεται ως 
ημερομηνία λήξης τους, η τελευταία ημέρα του μήνα. Η 
Τ ράπεζα της Ελλάδος στην προκειμένη περίπτωση ενερ¬ 
γεί για λογαριασμό του Ελληνικού Δημοσίου. 

3. Τα προσκομιζόμενα στην Τ ράπεζα της Ελλάδος έντο¬ 
κα γραμμάτια σε φυσική μορφή για ανανέωση, αντικαθί¬ 
στανται με νέα και καταβάλλεται στους κομιστές ο τόκος 
των νέων γραμματίων. Αφετηρία για τον υπολογισμό της 
λήξης των νέων εντόκων γραμματίων σε φυσική μορφή εί¬ 
ναι η ημερομηνία λήξης των γραμματίων που αντικαθί¬ 
στανται. 

Άρθρο 3 

1. Με το προϊόν των νεοεκδιδόμενων εντόκων γραμμα¬ 
τίων σε φυσική μορφή, η Τράπεζα της Ελλάδος θαπιστώ- 

νει, μέσω του ενδιάμεσου λογαριασμού Κ. Α. 234000 «Ε.Δ. 
- Λογαριασμός διαχείρισης εντόκων γραμματίων» ή και 
οποιουδήποτε άλλου παρόμοιου λογαριασμού που κριθεί 
απαραίτητος από τα συμβαλλόμενα μέρη, το λογαριασμό 
του Ελληνικού Δημοσίου Κ. Α. 200 «Ε.Δ.- Συγκέντρωση Ει¬ 
σπράξεων και Πληρωμών». 

2. Με χρέωση του λογαριασμού του Ελληνικού Δημοσί¬ 
ου Κ. Α. 200 «Ε.Δ.- Συγκέντρωση Εισπράξεων και Πληρω¬ 
μών», μέσω ενδιάμεσου λογαριασμού, όπως αναφέρεται 
στην παραπάνω παράγραφο, θα ενεργείται η εξόφληση 
των εντόκων γραμματίων σε φυσική μορφή που λήγουν, 
εφόσον δεν εκδίδονται ισόποσα νέα έντοκα γραμμάτια σε 
φυσική μορφή για αντικατάστασή τους, καθώς και η κα¬ 
ταβολή τόκων που θα οφείλονται στην περίπτωση ανανέ¬ 
ωσής τους. 

3. Τις λογιστικές εγγραφές, που αναφέρονται στην κί¬ 
νηση του λογαριασμού του Ελληνικού Δημοσίου Κ. Α. 200 
«Ε.Δ.- Συγκέντρωση Εισπράξεων και Πληρωμών», η Τρά¬ 
πεζα της Ελλάδος θα αναγγέλλει αυθημερόν στο Γενικό 
Λογιστήριο του Κράτους (Δ/νση 20η Προϋπολογισμού, 
23η Δημοσίου Χρέους και 24η Λογαριασμών του Δημοσί¬ 
ου). 

Επίσης, η Τράπεζα της Ελλάδος θα αναγγέλλει στο Γε¬ 
νικό Λογιστήριο του Κράτους τις διαθέσεις, τις εξοφλή¬ 
σεις και τις ανανεώσεις εντόκων γραμματίων σε φυσική 
μορφή, αναλυτικά κατά κατηγορία τίτλων. 

Άρθρο 4 

Τα εξοφλούμενα γραμμάτια σε φυσική μορφή θα ακυ¬ 
ρώνονται με διάτρηση και θα φυλάσσονται από την Τρά¬ 
πεζα της Ελλάδος για τη διενέργεια ελέγχου από το Ελ¬ 
ληνικό Δημόσιο, την καταμέτρηση και καταστροφή τους, 
σύμφωνα με τις ισχύουσες διατάξεις. 

Άρθρο 5 

1. Για τη διαχείριση των εντόκων γραμματίων του Ελλη¬ 
νικού Δημοσίου σε φυσική μορφή, η Τράπεζα της Ελλά¬ 
δος εισπράττει αμοιβή 0,08% (μηδέν κόμμα μηδέν οκτώ 
τοις εκατό) ετησίως, η οποία θα υπολογίζεται επί της ονο¬ 
μαστικής αξίας των ανανεωμένων και εξοφλημένων εντό¬ 
κων γραμματίων σε φυσική μορφή. 

2. Για τη διάθεση ή την ανανέωση των εντόκων γραμμα¬ 
τίων σε φυσική μορφή, το Ελληνικό Δημόσιο υποχρεούται 
να καταβάλλει στην Τράπεζα της Ελλάδος και στους φο¬ 
ρείς της παραγράφου 2 του άρθρου 1 προμήθειες, σύμ¬ 
φωνα με την εκάστοτε σχετική απόφαση του Υπουργού 
Οικονομίας & Οικονομικών διάθεσης ή ανανέωσης. 

3. Η Τράπεζα της Ελλάδος υποχρεούται και εξουσιοδο¬ 
τείται ανέκκλητα με την παρούσα να προβαίνει, αυτή και 
μόνη, κατά την τακτή ημέρα πληρωμής των παραπάνω 
υποχρεώσεων, σύμφωνα με τις παραγράφους 1 και 2 του 
παρόντος άρθρου, στη χρέωση του λογαριασμού του Δη¬ 
μοσίου Κ. Α. 209000 «Οφειλόμενες Προμήθειες Εντόκων 
& Ομολόγων του Δημοσίου» που τηρείται σ’ αυτήν, αναγ¬ 
γέλλοντας τις σχετικές χρεώσεις στην αρμόδια Δ/νση του 
Γενικού Λογιστηρίου του Κράτους, 23η Δημοσίου Χρέ¬ 
ους. 

Το συνολικό ποσό των προμηθειών η Τράπεζα της Ελ¬ 
λάδος θα μεταφέρει κάθε εξάμηνο σε χρέωση του λογα¬ 
ριασμού Κ. Α. 200 «Ε.Δ.- Συγκέντρωση Εισπράξεων και 
Πληρωμών». 


Τις σχετικές χρεώσεις του λογαριασμού Κ. Α. 200 «Ε.Δ.- 
Συγκέντρωση Εισπράξεων και Πληρωμών» η Τράπεζα της 
Ελλάδος θα αναγγέλλει αυθημερόν και με ιδιαίτερο έγ¬ 
γραφο της προς τις αρμόδιες Διευθύνσεις του Γ ενικού 
Λογιστηρίου του Κράτους (Δ/νση 20η Προϋπολογισμού, 
23η Δημοσίου Χρέους και 24η Λογαριασμών του Δημοσί¬ 
ου). 

Άρθρο 6 

Δεν καταβάλλονται προμήθειες στους εξουσιοδοτημέ¬ 
νους φορείς για τις παρακάτω κατηγορίες: 

α) Γιατη διάθεση και ανανέωση εντόκων γραμματίων σε 
φυσική μορφή που αφορούν το ίδιο Χαρτοφυλάκιο των 
Χρηματοπιστωτικών Ιδρυμάτων, των Χρηματιστηριακών 
Εταιρειών και των Χρηματιστών που είναι μέλη του Χρη¬ 
ματιστηρίου Αξιών Αθηνών. 

β) Γ ιατη διάθεση και ανανέωση εντόκων γραμματίων σε 
φυσική μορφή που αποτελούν χαρτοφυλάκιο των Νομι¬ 
κών Προσώπων Δημοσίου Δικαίου (ΝΠΔΔ), των Ασφαλι¬ 
στικών Οργανισμών και των Νομικών Προσώπων Ιδιωτι¬ 
κού Δικαίου (ΝΠΙΔ) που ελέγχονται από το Δημόσιο. 

γ) Γ ιατη διάθεση και ανανέωση εντόκων γραμματίων σε 
φυσική μορφή που αποτελούν χαρτοφυλάκιο των Πιστω¬ 
τικών και Χρηματοδοτικών Οργανισμών. 

δ) Για τη διάθεση, κατά την έκδοση, εντόκων γραμμα¬ 
τίων σε φυσική μορφή του Ελληνικού Δημοσίου με συμ¬ 
φωνία επαναγοράς (ΒΕΡ03). 

Άρθρο 7 

Η παρούσα σύμβαση ισχύει από 1.1.2005 και για ένα έτος 
και ανανεώνεται σιωπηρά κάθε φορά για ίση χρονική περίο¬ 
δο, εφόσον κατά το χρόνο της λήξηςτης κανένα από τα συμ¬ 
βαλλόμενα μέρη δεν ζητήσει την τροποποίηση αυτής. Στην 
περίπτωση αυτή θα καταρτισθεί νέα σύμβαση. 

Η παρούσα σύμβαση συντάχθηκε σε δύο (2) πρωτότυ¬ 
πα, τα οποία υπέγραψαν τα συμβαλλόμενα μέρη και πή¬ 
ραν από ένα πρωτότυπο. 

Η παρούσα σύμβαση να δημοσιευθεί στην Εφημερίδα 
της Κυβερνήσεως. 

Γ ια το Ελληνικό Δη μόσιο Γ ια την Τ ράπεζα της Ελλάδος 

Ο ΥΦΥΠΟΥΡΓΟΣ ΟΙΚΟΝΟΜΙΑΣ 

& ΟΙΚΟΝΟΜΙΚΩΝ Ο Διοικητής της 

ΠΕΤΡΟΣ ΔΟΥΚΑΣ ΝΙΚΟΛΑΟΣ ΓΚΑΡΓΚΑΝΑΣ 

-♦- 

(3) 

Περί συναλλαγών του Δημοσίου με την Τράπεζα της Ελ¬ 
λάδος για την αγοραπωλησία συναλλάγματος και ξέ¬ 
νων τραπεζογραμματίων, την διενέργεια διασυνορια¬ 
κών συναλλαγών σε ευρώ και των συναφών προς αυ¬ 
τά σχέσεων. 

Στην Αθήνα σήμερα την 18.3.2005, μεταξύ του Ελληνι¬ 
κού Δημοσίου που εκπροσωπείται από τον Υφυπουργό 
Οικονομικών Πέτρο Δούκα και της Ανώνυμης Εταιρείας 
με έδρα την Αθήνα και επωνυμία «ΤΡΑΠΕΖΑ ΤΗΣ ΕΑΑΑ- 
ΔΟΣ», που εκπροσωπείται από τον διοικητή της Νικόλαο 
Γκαργκάνα, συμφωνούνταιτα ακόλουθα: 

ΑΡΘΡΟ 1 

Ισοτιμίες για την αγοραπωλησία συναλλάγματος 
και ξένων τραπεζογραμματίων. 

1. Σε όλες τις περιπτώσεις κατά τις οποίες η Τράπεζα 
της Ελλάδος αγοράζει συνάλλαγμα ή ξένα τραπεζογραμ- 

μάτια που ανήκουν στο Ελληνικό Δημόσιο ή πωλεί συνάλ¬ 
λαγμα ή ξένα τραπεζογραμμάτια στο Ελληνικό Δημόσιο 
και για ποσά άνω του ισοτίμου των πέντε χιλιάδων ευρώ 
(5.000 ΕυΒ) οι υπολογισμοί πραγματοποιούνται με βάση 
Ειδικό Δελτίο Ισοτιμιώνπου εκδίδει η ΤτΕ για το σκοπό αυ¬ 
τό και το οποίο διαμορφώνεται με απόκλιση Λ-Ι- 0,07% 
(αγορά-πώληση) από το Δελτίο Ισοτιμιών Αναφοράς της 
Ευρωπαϊκής Κεντρικής Τράπεζας που ισχύει την ημερο¬ 
μηνία της συναλλαγής, κατά παρέκκλιση των κειμένων 
διατάξεων και Πράξεων του Διοικητή της Τράπεζας της 
Ελλάδος, που ορίζουν υψηλότερο περιθώριο κατ’ απόλυ¬ 
το αριθμό από το συμφωνηθέν. 

2. Σε περίπτωση αγοραπωλησίας μικροποσών συναλ¬ 
λάγματος και αγοραπωλησίας ξένων τραπεζογραμμα¬ 
τίων και μέχρι ποσού ισοτίμου των πέντε χιλιάδων ευρώ 
(5.000 ΕυΒ) κατά συναλλαγή, θα εφαρμόζεται η τιμή αγο¬ 
ράς ή πώλησης από το Δελτίο Τιμών Συναλλάγματος και 
Ξένων Τραπεζογραμματίων έναντι ευρώ, που εκδίδει η 
Τράπεζα της Ελλάδος βάσει του Δελτίου Αναφοράς Ισο¬ 
τιμιών της Ευρωπαϊκής Κεντρικής Τράπεζας, και ισχύει 
για την ημέρα συναλλαγής και για το σύνολο των συναλ- 
λασσομένων μαζί της. 

3. Σε περίπτωση κατά την οποία ζητείται η άμεση εκτέ¬ 
λεση εντολής του Δημοσίου και δεν είναι δυνατόν να 
εφαρμοστεί η τιμή συναλλάγματος που ορίζεται στις πα¬ 
ραγράφους 1 και 2 του άρθρου αυτού, η αγορά ή η πώ¬ 
ληση συναλλάγματος ενεργείται σε τιμή που καθορίζεται 
κάθε φορά κατόπιν ειδικής έγγραφης συμφωνίας μεταξύ 
του Δημοσίου και της Τράπεζας της Ελλάδος. 

ΑΡΘΡΟ 2 

Προμήθειες και λοιπά δικαιώματα της Τράπεζας 
της Ελλάδος 

1) Προμήθειες: 

Η Τράπεζα της Ελλάδος η οποία ενεργεί πληρωμές στο 
εξωτερικό για λογαριασμό του Δημοσίου με εμβάσματα ή 
επιταγές (σε συνάλλαγμα ή ευρώ), δικαιούται τις παρα¬ 
κάτω προμήθειες: 

α) επί εμβασμάτων εξωτερικού σε ευρώ και σε συνάλ¬ 
λαγμα 0,15% επί του αντιτίμου του ποσού της πληρωμής 
ανά συναλλαγή και κατηγορία νομίσματος με ελάχιστο 
ποσό 7€ και ανώτατο 200€. 

Ειδικώς, για την εξυπηρέτηση του βραχυπρόθεσμου 
δανεισμού με τη μορφή έκδοσης Ευρώ - εμπορικών Γραμ- 
ματίων (Εογο - ΟοπιπιβΓοΙαΙ ΡαρβΓε) στο εξωτερικό, θα κα¬ 
ταβάλλεται από το Ελληνικό Δημόσιο σταθερό ποσό προ¬ 


μήθειας ύψους διακοσίων Ευρώ (200 €) ανά εντολή πλη¬ 
ρωμής. (Πράξη Δ.ΤτΕ υπ’αριθμ. 386/20.4.2004). 

β) επί εκδόσεως επιταγών σε ευρώ και σε συνάλλαγμα 
που σύρονται επί λογαριασμού της Τράπεζας της Ελλά¬ 
δος στο εξωτερικό 0,15% επίτου αντιτίμου του ποσού της 
επιταγής με ελάχιστο ποσό 3€ και ανώτατο 200€. 

Κατά την αγορά επιταγών σε ευρώ και σε συνάλλαγμα 
για λογαριασμό του Ελλ. Δημοσίου, εισπράττεται προμή¬ 
θεια 0,10% με ελάχιστο ποσό 1,5 € και ανώτατο 30€ ανά 
επιταγή. 

2) Δικαιώματα: 

α) Σε περίπτωση που ο δικαιούχος ζητήσει την έκδοση 
περισσότερων επιταγών από αυτές που έχει δώσει εντο¬ 
λή το Δημόσιο να εκδοθούν, η Τράπεζα δικαιούται να ει- 
σπράξει από τον δικαιούχο για κάθε επιπλέον επιταγή το 
ποσό που αναφέρεται στον κανονισμό προμηθειών της 
Τ ράπεζας της Ελλάδος και ισχύει για ταυς ιδιώτες 

β) Για κάθε έμβασμα ή επιταγή, το Δημόσιο θα επιβαρύ¬ 
νεται με τα αντίστοιχα τηλεγραφικά έξαδα καθώς και με 
τα τυχόν έξοδα των ανταποκριτών. 

γ) Σε περίπτωση ακύρωσης εντολής ανεξάρτητα αν 
οφείλεται στον εντολέα ή στον δικαιούχο το Δημόσιο επι¬ 
βαρύνεται με έξοδα ακύρωσης εντολής ύψους 15 ευρώ 
πλέον εξόδων ανταποκριτών. 

Πέρα των ανωτέρων ουδεμία άλλη προμήθεια θα κατα¬ 
λογίζεται στα Ελληνικό Δημόσιο. 

ΑΡΘΡΟ 3 

Η παρούσα Σύμβαση αντικαθιστά τις από 19.7.1956, 
30.4.1981 και 1.10.1997 όμοιες, η ισχύς των οποίων παύει 
από της υπογραφής της. Τροποποιείται δε μόνον ύστερα 
από έγγραφη συμφωνία των συμβαλλόμενων μερών. 

Η Σύμβαση αυτή ισχύει από 1.4.2005 μέχρι 31.12.2005 
και ανανεώνεται σιωπηρά κάθε φορά για ένα έτος, εφό¬ 
σον κατά το χρόνο της λήξης της κανένα από τα συμβαλ¬ 
λόμενα μέρη δεν ζητήσει την τροποποίηση αυτής. Στην 
περίπτωση αυτή θα καταρτισθεί νέα σύμβαση. 

Η παρούσα σύμβαση συντάχθηκε σε δύσ (2) πρωτότυ¬ 
πα, τα οποία υπέγραψαν τα συμβαλλόμενα μέρη και πή¬ 
ραν από ένα πρωτότυπο. 

Η παρούσα σύμβαση να δημοσιευθεί στην Εφημερίδα 
της Κυβερνήσεως. 

Γ ια το Ελληνικό Δημόσιο Γ ια την Τ ράπεζα της Ελλάδος 

Ο ΥφΥΠΟΥΡΓΟΣ ΟΙΚΟΝΟΜΙΑΣ 

& ΟΙΚΟΝΟΜΙΚΩΝ Ο Διοικητής της 

ΠΕΤΡΟΣ ΔΟΥΚΑΣ ΝΙΚΟ/\ΑΟΣ ΓΚΑΡΓΚΑΝΑΣ 

